Den blir 2–15 cm høy og vokser i tuer eller danner tepper. De fleste bladene er grunnstilte; de er mørkegrønne, ovale til lansettformede, 5–25 mm lange og 3,5–10 mm brede. Blomstene er dypblå, men blågrønne på utsiden og med hvitt arr. En sjelden gang er blomstene hvite. Kronrøret er smalt, og kronflikene er utsperrede. Begeret har vingekanter og smale, spisse tenner. Blomstringstida er april–juni.